钦定古今图书集成/明伦汇编/官常典/第771卷 > 册府元龟 > 《感瑞》
## 钦定古今图书集成/明伦汇编/官常典/第771卷 > 册府元龟 > 《感瑞》

夫政平讼理，民无愁怨，至和浃洽，瑞物来格，斯盖肇
自人心，契于神道者矣。自汉室而下，重牧守之任，循
良间作，德让宣洽，协气斯兆，嘉瑞荐降。至于服猛騺
之性，不为物害；弭螟蠈之灾，无入郡境，膏雨随应，夭
疠自消，枯木发荣，灵泉沸涌，美利浃于萌庶，休征表
于图牒，著之《曩纪》，形于谣颂，自非仁化之渊塞，诚心
之吻合，亦何以通至诚之感，臻无方之应者焉